ANC-jeugliga wil EFF hof toe vat oor slagspreukFoto: Facebook Thanduxolo Sabelo, die ANC-jeugliga se sekretaris in KwaZulu-Natal, het Sondag tydens die jeugliga se verkiesingskongres in Midrand gesê die EFF het die jeugliga se slagspreuk oor ekonomiese vryheid gesteel. “Dit is wat mens plagiaat in ekonomiese terme noem – om ander mense se werk te vat en dit jou eie te noem. Die NUK [nasionale uitvoerende komitee] moet alle moontlikhede ondersoek om regsaksie in te stel,” het Sabelo gesê. Julius Malema het die EFF op die been gebring nadat hy uit die jeugliga geskors is. Die EFF se slagspreuk is “ekonomiese vryheid in ons leeftyd”. Volgens die jeugliga is dit sy beleid en het die EFF dit gesteel en sy eie gemaak.